jkorsvik/nowiki_second_scrape_merged huggingface dataset:
Chennai

Chennai (tamil: சென்னை), før august 1996 Madras, er en havneby på Koromandelkysten i India, ved Bengalbukta. Den er Indias fjerde største by med 4,3 mill. innbyggere (2004), og er hovedstad i delstaten  Tamil Nadu. Navnet ble offisielt endret til Chennai i 1996, men det eldre navnet Madras er fremdeles i alminnelig bruk.
Chennai er et kulturelt og økonomisk senter. Byen er et veiknutepunkt med fem nasjonale motorveier som går til byer som Kolkata, Bangalore, Tiruchirappalli, Tiruvallur og Puducherry. Bil- og dataindustri og finans er de viktigste næringsveiene.
Byen har et universitet og flere høyskoler og er en viktig arena for karnatisk musikk, dans, tamilsk film og teater. Den har flere gamle hindutempler, som Kapaleeswarar og Parthasarathy, og den eldste britiske festningen i India, Fort St. George, ligger her. Chennai er kjent for den 12 km lange sandstranden Marina Beach og for Guindy nasjonalpark, ett av få slike områder som ligger innenfor en bygrense.


== Eksterne lenker ==
Offisiell nettside for byen Chennai Arkivert 2. desember 2012 hos Wayback Machine.
Offisiell nettside for distriktet Chennai Arkivert 29. april 2011 hos Wayback Machine.
Motortorpedobåt

Motortorpedobåt (MTB) er et hurtiggående, lite krigsfartøy som fører torpedovåpen og har bensin-, dieselmotorer eller gassturbin. MTB ble utviklet og brukt med stort hell under den 1. verdenskrig. MTBene var sin forgjenger, den dampdrevne torpedobåten (TB), overlegen både i hastighet og manøvreringsevne. Betegnelsen missiltorpedobåt har nå i stor grad overtatt.
I mellomkrigstiden var interessen for disse båtene begrenset, men utover på 1930-tallet økte den igjen, og både Tyskland og Storbritannia hadde et stort antall motortorpedobåter ved krigsutbruddet i 1939. Norge hadde satt sine første motortorpedobåter i bestilling hos Vosper Ltd i Portsmouth, England, men båtene var ikke levert da Norge kom med i krigen 9. april 1940.
Boris Becker

Boris Franz Becker (født 22. november 1967) er en tysk tidligere tennisspiller.


== Karriere ==
Den 1. juli 1985 ble han den første useedede spilleren, den første tyskeren og den yngste mannen (17 år og 7 måneder) som noensinne hadde vunnet Wimbledon-turneringen. Becker vant 49 singleturneringer totalt – inkludert ytterligere to Wimbledon-titler (1986, 1989), Australian Open (1991, 1996) og US Open (1989). Han vant 15 doubletitler og Davis Cup to ganger. Han vant også doubleturneringen i OL i Barcelona i 1992. I løpet av karrieren spilte han inn over 25 millioner dollar i prispenger.


=== Grand Slam-titler ===
 Wimbledon:
Single menn: 1985 (Han beseiret Kevin Curren med 6-3, 6-7, 7-6, 6-4 i finalen)
Single menn: 1986 (Han beseiret Ivan Lendl med 6-4, 6-3, 7-5 i finalen)
Single menn: 1989 (Han beseiret Stefan Edberg med 6-0, 7-6, 6-4 i finalen)
 US Open:
Single menn: 1989 (Han beseiret Ivan Lendl med 7-6, 1-6, 6-3, 7-6 i finalen)
 Australian Open:
Single menn: 1991 (Han beseiret Ivan Lendl med 1-6, 6-4, 6-4, 6-4 i finalen)
Single menn: 1996 (Han beseiret Michael Chang med 6-2, 6-4, 2-6, 6-2 i finalen)


== Privat ==
I 2017 ble Becker slått personlig konkurs etter ikke å ha betjent gjelden sin siden 2015. Under konkursbehandlingen begjærte han seg fritatt for rettslig forfølgelse i Storbritannia da han hevdet at han var Den sentralafrikanske republikks sport- og kulturattaché til EU og derfor hadde diplomatisk immunitet. Dette ble avvist av det sentralafrikanske utenriksdepartementet. Det viste seg at Beckers diplomatpass var forfalsket. Becker skal ha hatt over 500 millioner kroner i gjeld og han ble nødt til å auksjonere bort trofeer, premier og andre gjenstander for å kunne betjene den. Auksjonen ble avsluttet i juli 2019 med et resultat på 7,3 millioner kroner.29. april 2022 dømte en rett i London Becker til to og et halvt års fengsel for rettsstridig å ha tilbakeholdt midler og opplysninger under konkursbehandlingen.


== Referanser ==


== Eksterne lenker ==
(en) Offisielt nettsted 
(en) Boris Becker – kategori av bilder, video eller lyd på Commons 
(en) Boris Becker på Internet Movie Database 
(fr) Boris Becker på Allociné 
(en) Boris Becker hos The Movie Database 
(en) Boris Becker på Discogs 
(en) Boris Becker på MusicBrainz 
Boris Becker på Facebook 
(de) Boris Becker – Munzinger Sportsarchiv 
(en) Boris Becker – Olympics.com 
(en) Boris Becker – Olympic.org 
(en) Boris Becker – Olympedia 
(en) Boris Becker – Sports-Reference (OL-resultater – arkivert) 
(en) Boris Becker – chessgames.com 
(en) Boris Becker – 365Chess.com 
(en) Boris Becker – ATP-touren 
(en) Boris Becker – ITF Tennis 
(en) Boris Becker – Davis-cupen
Fjellanlegg

Fjellanlegg er en alminnelig betegnelse på den delen av et bygningskompleks som ligger i fjell – i motsetning til et daganlegg. Betegnelsene daganlegg og fjellanlegg brukes stort sett om anlegg som har deler av bygningsmassen både i dagen og i fjell eller under jorden. Dette er typisk sikkerhetskritiske systemer som militære anlegg, bunkere, flykontrollsentraler, o.l.
Soneren

Soneren er en innsjø som ligger i Sigdal kommune i Viken. Den har fått en plass i norsk kunsthistorie fordi billedkunstneren Theodor Kittelsen valgte å bygge sitt hjem Lauvlia på en tomt like ved. Fra sitt atliervindu hadde han storartet utsikt til Andersnatten som speiler seg i vannet. Dette motivet malte han om og om igjen.
Elva Simoa har sitt utspring fra Soneren.


== Referanser ==


== Eksterne lenker ==
(en) Soneren – kategori av bilder, video eller lyd på Commons
Algirdas Brazauskas

Algirdas Mikolaujus Brazauskas (født 22. september 1932 i Rokiskis, død 26. juni 2010) var en litauisk politiker. Han var Litauens president 1993–1998 og statsminister 2001–2006. 
Han ble valgt til Litauens Øverste Råd i 1990 fra Kaisiadorys valgdistrikt. Han var formann i Litauens demokratiske arbeiderparti (LDDP) fra 9. desember 1990. Tidligere var han leder av parlamentets venstrefraksjon. 
Han gikk ut av grunnskolen i 1951. I 1956 var han utdannet ingeniør i hydroteknisk bygging fra Kaunas polytekniske institutt. Han arbeidet ved Kaunas hydrotekniske kraftstasjon som sjef for byggings- og monteringsstyret ved et kraftverk.

1965–1967: Minister for byggmaterialindustrien.
1967–1977: Første viseformann for statsplankomiteen i Den litauiske SSR. Han ble økonomisk kandidat i 1974.
1977–1987: Sekretær i Den litauiske SSRs kommunistpartis sentralkomité.I oktober 1988 ble han førstesekretær og 3. januar 1990 ble han formann for presidiet til Den litauiske sosialistiske sovjetrepublikks øverste sovjet. Fra mars 1990 til januar 1991 var han visestatsminister. Han har også vært medlem av Litauens Øverste Råds økonomikommisjon og medlem av Sovjetunionens parlament.
I 2005 var han anklaget av litauisk media for økonomiske uryddigheter i forbindelse med privatiseringen av hotellet Crowne Plaza, et av Vilnius' største hoteller, som hans kone, Kristina Brazauskiene, eide. Den 1. juni 2006 ble det kjent at Brazauskas trakk seg som statsminister, etter at et av koalisjonspartiene gikk ut av regjeringen. 
Brazauskas var gift for andre gang og hadde to døtre.
Brazauskas ble i 1998 hedret med storkors av Den Kongelige Norske Fortjenstorden. I 1996 mottok han Den hvite ørns orden fra Polens president.


== Referanser ==


== Eksterne lenker ==
(en) Algirdas Brazauskas – kategori av bilder, video eller lyd på Commons 
(en) Algirdas Brazauskas hos Europarådets parlamentarikerforsamling
Skidmore, Owings & Merrill

Skidmore, Owings & Merrill er et arkitektfirma med hovedkontor i New York. Arkitektfirmaet ble grunnlagt i 1936 av Louis Skidmore og Nathaniel Owings. Arkitektfirmaet ble verdensberømt etter suksessene Lever Brothers Office Building i New York, Sears Tower og John Hancock Center i Chicago på 1950- og 1960-tallet. Firmaet står blant annet bak Burj Dubai (Burj Khalifa), Jin Mao Tower og en rekke andre bygninger rundt om i verden.


== Referanser ==


== Eksterne lenker ==
(en) Offisielt nettsted 
(en) Skidmore, Owings & Merrill – kategori av bilder, video eller lyd på Commons
Pudong

Pudong (kinesisk: 浦东; pinyin: Pǔdōng, Wade-Giles: P'u-Tung), offisielt navn Det nye distrikt Pudong (kinesisk: 浦东新区; pinyin: Pǔdōng Xīn Qū), er et bydistrikt i den kinesiske byen Shanghai. Den delen av distriktet som ligger inne i tettbebyggelsen er også byens finansielle sentrum og er blitt et av verdens fremste økonomiske sentra.Etter at distriktet Nanhui i mai 2009 ble slått sammen med Pudong, omfatter Pudong nesten alt land i byprovinsen Shanghai øst for elven Huangpu.
Det har funnet sted en kraftig utbygning av Pudong, og skyskrapere ruver i det meste av horisonten, særlig nær sentrum. Blant annet ligger den 421 meter høye skyskraperen Jin Mao Tower og det 492 meter høye Shanghai World Financial Center her. I 2008 startet byggingen av det 632 meter høye Shanghai Tower.

Pudong var per 2008 det eneste stedet i verden med en fullverdig maglevbane i vanlig offentlig drift. Det er firmaet Transrapid Shanghai som driver en 30 km lang bane fra flyplassen Shanghai Pudong International nordøst i distriktet Pudong til Lóngyáng-gaten i den bymessige og sentrumsnære delen av Pudong. Togene går på sitt hyppigste i 15-minutterstakt, og tilbakelegger strekningen på 7 minutter og 20 sekunder i en hastighet som på det meste kommer opp i 431 km/t.


== Administrative enheter ==
Pudong består av 13 subdistrikter og 25 storkommuner:

fra det opprinnelige bydistrikt Pudong:
Subdistriktet Dongminglu (东明路街道);
Subdistriktet Hudong Xincun (沪东新村街道);
Subdistriktet Huamu (花木街道);
Subdistriktet Jinyang Xincun (金杨新村街道);
Subdistriktet Lujiazui (陆家嘴街道);
Subdistriktet Nanmatoulu (南码头路街道);
Subdistriktet Puxinglu (浦兴路街道);
Subdistriktet Shanggang Xincun (上钢新村街道);
Subdistriktet Tangqiao (塘桥街道);
Subdistriktet Weifang Xincun (潍坊新村街道);
Subdistriktet Yangjing (洋泾街道);
Subdistriktet Zhoujiadu (周家渡街道);
Storkommunen Beicai (北蔡镇);
Storkommunen Caolu (曹路镇);
Storkommunen Chuansha (川沙新镇);
Storkommunen Gaodong (高东镇);
Storkommunen Gaoqiao (高桥镇);
Storkommunen Gaoxing (高行镇);
Storkommunen Heqing (合庆镇);
Storkommunen Jinqiao (金桥镇);
Storkommunen Sanlin (三林镇);
Storkommunen Tang (唐镇);
Storkommunen Zhangjiang (张江镇);
fra det tidligere bydistrikt Nanhui:
Subdistriktet Shengang (申港街道);
Storkommunen Datuan (大团镇);
Storkommunen Hangtou (航头镇);
Storkommunen Huinan (惠南镇);
Storkommunen Kangqiao (康桥镇);
Storkommunen Laogang (老港镇);
Storkommunen Liushe (六灶镇);
Storkommunen Luchaogang (芦潮港镇);
Storkommunen Nicheng (泥城镇);
Storkommunen Shuyuan (书院镇);
Storkommunen Wanxiang (万祥镇);
Storkommunen Xinchang (新场镇);
Storkommunen Xuanqiao (宣桥镇);
Storkommunen Zhoupu (周浦镇);
Storkommunen Zhuqiao (祝桥镇).


== Litteratur ==
Shanghai: China's gateway to modernity (eng). Stanford, Calif.: Stanford University Press. 2009. ISBN 9780804749046. 
Kinouchi Makoto, ed. Shanhai Rekishi Gaidomappu. Tôkyô: Taishûkan, 1999.
Jin Mao Tower

Jin Mao Tower (forenklet kinesisk: 金茂大厦; hanyu pinyin: Jīn Mào Dàshà) er en skyskraper i Lujiazui i bydistriktet Pudong i Shanghai. Bygningen var den høyeste skyskraperen i Folkerepublikken Kina frem til september 2007, da den ble overgått av Shanghai World Financial Center. 
Tårnet ble åpnet i 1999 og er på 421 meter og 88 etasjer. Den øverste delen rommer Shanghai Grand Hyatt hotell som er verdens høyeste hotell regnet i høyde over bakken. Fra hotellet løper verdens lengste skittentøyssjakt ned hele tårnets lengde til kjelleretasjen. De øvrige etasjene inneholder kontorer. Bygget, som er tegnet av arkitektfirmaet Skidmore, Owings & Merrill, skal klare å stå i mot både kraftige jordskjelv og sterke tyfoner.


== Se også ==
Liste over skyskrapere


== Eksterne lenker ==
Offisielt nettsted 
(en) Jin Mao Tower – kategori av bilder, video eller lyd på Commons 
(en) Jin Mao Tower – galleri av bilder, video eller lyd på Commons
Djurgården

Djurgården er en bydel og parkområde i østre del av Stockholm, hvor en (på øya Södra Djurgården) bl.a. finner Skansen, Vasamuseet og underholdningsområdet Gröna Lund.
Norges ambassade i Sverige ligger også her.


== Se også ==
Norra Djurgården
Djurgårdsbrunnsviken
Ekoparken
Rosendals slott
Djurgårdens IF
Djurgårdsteatern (i drift mellom 1801 og 1929)
UMB

UMB kan bety:

Universitetet for miljø- og biovitenskap
University of Maryland, Baltimore
University of Massachusetts Boston
Fåvang

Fåvang er et tettsted i Ringebu kommune i Innlandet. Tettstedet har 722 innbyggere per 1. januar 2022, og ligger sør i Gudbrandsdalen, 51 kilometer nord for Lillehammer. Tettstedets sentrum (Tromsnes) med blant annet butikker og sagbruk ligger på østsiden av Lågen, om lag tre kilometer nord for Fåvang kirke. Kirken ble bygget ca. 1630, med materialer fra en eldre kirke, sannsynligvis fra 1300-tallet. Kirken ble fullstendig restaurert i 1951. Dovrebanen går på vestsiden av elven.
På vestsiden av Lågen, ca. 3 kilometer fra Fåvang sentrum, ligger Kvitfjell alpinanlegg. Kvitfjell var arena under Lillehammer-OL i 1994. I Kvitfjell arrangeres det verdenscup i super-G og utfor hvert år.
Lågen (Gudbrandsdalslågen) byr på et rikt fiske.
Det gamle navnet på Fåvang er Fodevang. Navnet kommer av norrønt «Foðvangr» av elvenavnet Foð og vang - åpen voll, plass.Omkring 10 kilometer lenger sør ligger Søre Fåvang, med de kjente Krekkebakkene, hvor det har vært mange fine og lange skihopp opp gjennom tidene. Der lå også Bjørgevolden Landhandleri i mange år. På vestsiden av Losnavannet lå Losna stasjon, nedlagt for lenge siden. Den gang var det en «sundmann» der som rodde passasjerer til og fra toget, over til østsiden av Losnavannet.
Filmen Jonny Vang utspiller seg hovedsakelig på Fåvang.


== Kjente personer fra Fåvang ==
Finn Kalvik (1947-), visesanger og artist
Tina Lie (1965-), sanger
Egil Kristiansen (1966-), langrennstrener
Lars Mytting (1968-), forfatter
Asgeir Borgemoen (1971-), programleder (TV) og artist, (bl.a. i programmet Fritt Fram i NRKs Barne-TV)
Inge Vidar Svingen (1949-), Bedre kjent som Fakiren og Tryllekunstneren Benifax , Kjent for flere Guinness Rekorder, bl.a flere av disse fremført i direkte TV show i inn og utland.


== Referanser ==


== Eksterne lenker ==
(en) Fåvang – kategori av bilder, video eller lyd på Commons
Liste over Litauens statsministre

Liste over Litauens statsministere er en liste over alle regjeringssjefer i Litauen etter selvstendighetserklæringen i 1918.


== Staten Litauen 1918–1940 ==


== Den litauiske sosialistiske sovjetrepublikk 1940–1990 ==
Se: Liste over regjeringssjefene i Den litauiske sosialistiske sovjetrepublikk


== Republikken Litauen 1990 – ==
Regjeringer, som er angitt i sort og som ledes av fungerende statsministre, er forretningsministerier.
      Uavhengig
      LDDP
      TF og TS-LKD
      LLS
      LSDP  


== Andre regjeringssjefer ==


== Referanser ==


== Kilder ==
«Soviet republics». Rulers.org. Besøkt 14. juli 2019. 
«Lithuania: Heads of Government: 1990-2019». Archontoogy.org. Besøkt 12. juli 2019. 


== Eksterne lenker ==
Litauens statsministers nettsider
Stortingets energi- og miljøkomité

Stortingets energi- og miljøkomité er den stortingskomiteen som behandler saker om miljøvern, forurensning, vassdrag, olje og gass, klimaspørsmål og regional planlegging.
Energi- og miljøkomiteen ble opprettet i 1993, og avløste Energi- og industrikomiteen og Kommunal- og miljøvernkomiteen.


== Medlemmer ==
Energi- og miljøkomiteen har 20 medlemmer i perioden 2021–2025:
Marianne Sivertsen Næss (Finnmark Ap), leder
Lan Marie Berg (Oslo MDG), første nestleder
Sofie Marhaug (Hordaland R), andre nestleder
Nikolai Astrup (Oslo H)
Ola Elvestuen (Oslo V)
Terje Halleland (Rogaland FrP)
Lars Haltbrekken (Sør-Trøndelag SV)
Mani Hussaini (Akershus Ap)
Birgit Oline Kjerstad (Møre og Romsdal SV)
Stein Erik Lauvås (Østfold Ap)
Linda Monsen Merkesdal (Hordaland Ap)
Siv Mossleth (Nordland Sp)
Ole André Myhrvold (Østfold Sp)
Gro-Anita Mykjåland (Aust-Agder Sp)
Marius Arion Nilsen (Aust-Agder FrP)
Kjell Ingolf Ropstad (Vest-Agder KrF)
Hadia Tajik (Rogaland Ap)
Bård Ludvig Thorheim (Nordland H)
Ove Trellevik (Hordaland H)
Mathilde Tybring-Gjedde (Oslo H)


== Tidligere ledere ==
Tabellen under viser komiteens ledere siden opprettelsen i 1993.


== Referanser ==


== Eksterne lenker ==
Komiteens nettside
Liste over Seimas’ presidenter

Seimas' president er leder for Litauens nasjonalforsamling.


== Fotnoter ==


== Kilder ==
Lietuvos Respublikos Seimas
Lithuanian ministries, etc. på Rulers.org
Kollam

Kollam (tidligere Quilon) er en by på 394 000 innbyggere (beregning, 2004) i den indiske delstaten Kerala, som ligger helt sørvest på den indiske halvøy. 
Kollam er også et distrikt i Kerala med samme navn, oppkalt etter sin distriktshovedstad. Distriktet grenser i sør til distriktet Thiruvananthapuram, i nord til distriktene  Pathanamthitta og Alappuzha, i øst til delstaten Tamil Nadu og i vest mot Arabiahavet. 
Fiskeriprosjektet i Kerala startet her i 1952.
Omkring 30 prosent av distriktet dekkes av Ashtamudisjøen.  
Den 26. desember 2004 ble distriktet Kollam rammet av en tsunami utløst av en rekke undersjøiske jordskjelv langs en linje fra vest for Sumatra til Andamanøyene. Det ble meldt om over 80 omkomne. Foruten nabodistriktet Alappuzha gikk det øvrige Kerala stort sett fri. (Se Jordskjelvet i Indiahavet 2004).


== Eksterne lenker ==
Offisielt nettsted 
(en) Kollam – kategori av bilder, video eller lyd på Commons 
(en) Kollam – galleri av bilder, video eller lyd på Commons
Johns Hopkins

Johns Hopkins (født 19. mai 1795, død 24. desember 1873) var en amerikansk forretningsmann og filantrop. Hans formue bygde på blant annet investeringer i industri og jernbane.
Da han døde etterlot han seg ingen arvinger, og hans formue på 7 millioner dollar ble derfor testamentert bort, og dannet det økonomiske grunnlag for etableringen av Johns Hopkins University og Johns Hopkins Hospital, begge i Baltimore, Maryland. En del av formuen gikk også til grunnleggelsen av Baltimore Museum of Art, som ligger inntil JHU campus i Homewood.


== Referanser ==
Spiel des Jahres

Spiel des Jahres (tysk: Årets spill) er den mest prestisjefylte prisen for tyske brettspill.
Prisen ble opprettet i 1978 for å belønne spesielt godt spilldesign, og for å promotere spill av topp kvalitet i det tyske markedet. Prisen blir sett på som en av de store drivkreftene for alle de nyskapende brettspillene som har blitt levert fra Tyskland.
Prisen blir delt ut av en jury som vurderer brettspill utgitt i Tyskland i de foregående tolv månedene.


== Tidligere vinnere ==
2014 Camel Up
2013 Hanabi
2012 Kingdom Builder
2011 Qwirkle
2010  Dixit
2009 Dominion
2008 Keltis (Lost Cities the boardgame)
2007 Zooloretto
2006 Thurn and Taxis
2005 Niagara
2004 Ticket to Ride
2003 Alhambra
2002 Villa Paletti
2001 Carcassonne
2000 Torres
1999 Tikal
1998 Elfenland
1997 Mississippi Queen
1996 El Grande
1995 The Settlers fra Catan
1994 Manhattan
1993 Call My Bluff
1992 Um Reifenbreite
1991 Drunter und Druber
1990 Adel Verpflichtet
1989 Cafe International
1988 Barbarossa
1987 Auf Achse
1986 Heimlich and Co.
1985 Sherlock Holmes Consulting Detective
1984 Dampfross
1983 Scotland Yard
1982 Enchanted Forest
1981 Focus
1980 Rummikub
1979 Hare and Tortoise


== Eksterne lenker ==
Spiel des Jahres – offisiell nettside
Medan

Medan er hovedstaden i provinsen Sumatera Utara (Nord-Sumatra) i Indonesia.  Den er nord i provinsen og har en havneby, Belawan, og en internasjonal flyplass. Byen har (pr. 2004) 1 743 500 innbyggere; med forsteder antagelig rundt 2,5 millioner. I Indonesia er bare Jakarta og Surabaya større.
Bygrensen er nokså vid ved at den strekker seg ned til kysten ved Malakkasundet, mens selve sentrale Medan ligger cirka 15 kilometer fra kysten.
Medans offisielle grunnleggelsesdag er 1. juli 1590.


== Historie ==
Medan begynte som Kampung Medan (kampung betyr «landsby»). Kampung Medan ble grunnlagt av Guru Patimpus omkring 1590. Kampung Medan lå i Tanah Deli (Deli-landet), og ble derfor også kalt  Medan-Deli. De første innbyggere der tilhørte batakfolket. Det var ikke før kongen av Aceh, Sultan Iskandar Muda, sendte sin krigsherre Gocah Pahlawan Laksamana Khoja Bintan som sin representant i Tanah Deli at kongedømmet Deli begynte å vokse. Denne vekst tok Medan del i. Men kraftig økonomisk utvikling fant ikke sted i Medan før de nederlandske koloniherrer begynte å rydde land for å anlegge tobakksplantasjer. Medan ble da raskt et økonomisk og administrativt sentrum som skulle dominere utviklingen i hele landets vestre del. 
Nederlenderne hersket over Tanah Deli siden 1658, etter at Sultan Ismail, hersker av kongedømmet Siak Sri Indrapura hadde avstått områdene Deli, Langkat og Serdang. I 1915 ble Medan hovedstad for provinsen Nord-Sumatra, og fikk bystatus i 1918.


== Eksterne lenker ==
Offisielt nettsted 
(en) Medan – kategori av bilder, video eller lyd på Commons
Antony Beevor

Antony Beevor (født 14. desember 1946, uttales bi:vʌ) er en britisk forfatter og historiker. Han er utdannet ved Winchester College og Sandhurst og tjenestegjorde som offiser i den britiske hæren i Storbritannia og i Forbundsrepublikken Tyskland i årene 1967–1970.
Som forfatter av historiske verker kjennetegnes Beevors bøker av utstrakt bruk av kilder og hans omfattende tilgang til arkivmateriale. Samtidig er hans fortellerteknikk slik at leseren også følger individuelle skjebner og opplevelser. Hans omfattende dokumentasjon av de sovjetiske overgrepene både i Stalingrad, men særlig i Tyskland, medførte kritikk fra Russland.
Beevors bøker er oversatt til 30 språk og solgt i 6 millioner eksemplarer.Nyttårsaften 2016 ble Beevor utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn. 
Beevor ble i 1997 gjort til ridder av den franske Ordre des Arts et des Lettres. I 2008 ble han tildelt den estiske Terra Mariana-korsets orden, og i 2016 ble han kommandør av den belgiske Kroneordenen.


== Bibliografi - historiske verker ==
The Spanish Civil War, 1982
Inside The British Army, 1990
Crete – The Battle and the Resistance, 1991, norsk utgave 2007
Paris after the Liberation 1944-1949, 1994, skrevet med ektefellen Artemis Cooper, norsk utgave Paris – Etter frigjøringen 1944-1949, 2005
Stalingrad, 1998, Norsk utgave 2002
Berlin – The Downfall 1945, 2002, norsk utgave Berlin – nederlaget 1945 ISBN 82-04-09992-4 2003
The Mystery of Olga Chekhova, 2004, norsk utgave 2004
The Battle for Spain: The Spanish Civil War 1936-39, 2006, norsk utgave 2006
D-Day: The Battle for Normandy, 2009, norsk utgave 2009
The Second World War, 2012, norsk utgave 2012
Ardennene 1944 Hitlers siste sjansespill norsk utgave 2015 ISBN 9788202482282
Arnhem: The Battle for the Bridges, 1944, 2018, norsk utgave 2018


== Bibliografi - romaner ==
Violent Brink, 1975
The Faustian Pact, 1983
For Reasons of State, 1980
The enchantment of Christina von Retzen 1989


== Priser ==
1999 – Hawthornden Prize og Samuel Johnson Prize for Non-Fiction for Stalingrad


== Referanser ==


== Eksterne lenker ==
(en) Offisielt nettsted 
(en) Antony Beevor – kategori av bilder, video eller lyd på Commons 
(en) Antony Beevor på Internet Movie Database 
(en) Antony Beevor hos The Peerage
Negrito

Negrito betegner en rekke etniske grupper i isolerte deler av Sørøst-Asia. Nåværende populasjoner inkluderer 12 folkeslag på Andamanene, i Malaysia er det seks grupper av semangfolket, manifolket holder til i Thailand, og drøyt 30 andre folkegrupper holder til på Filippinene (aeta, ati og andre). Gruppene minker i antall, og det er ikke kjent at det finnes folkegrupper som har opplevd en så langvarig isolasjon fra andre folkegrupper.Papuanere, den opprinnelige urbefolkningen på Ny-Guinea, er trolig opprinnelig etterkommere av migrerende negritoer.Negritoene synes å ha skilt seg fra asiater i en tidlig fase. Dette antyder at de enten er gjenlevende etterkommere av bosettere fra en tidlig migrasjon fra Afrika eller etterkommere av en grunnleggende bestand av moderne mennesker 


== Etymologi ==
Ordet negrito kommer fra spansk og ble brukt av tidlige europeiske oppdagelsesreisende. Betydningen er liten neger, eller det lille sorte folk.


== Referanser ==